屯門兒童及青少年院（Tuen Mun Children and Juvenile Home）係香港一間現代化嘅綜合院舍，院舍前身係青山男童院嘅舊址，喺屯門散石灣北路3號，配合社會福利署用社會工作手法執行法庭嘅指令，喺2007年3月啟用，由全香港6間前兒童院（馬頭圍女童院、培志男童院、海棠路兒童院、粉嶺女童院、沙田男童院同埋坳背山男童院）合併而成，功能包括收容所、羈留院、拘留地方、覈准院舍（感化院舍）同埋感化院，收容有需要被監護同埋照顧嘅細路、青少年犯法者同埋非法入境細路。